


REPUBLIKA HRVATSKA

SPLITSKO-DALMATINSKA ŽUPANIJA

GRAD TRILJ

 Gradonačelnik

Klasa: 370-01/24-01/0006

Urbroj: 2181-12-03/1-1889-24-2

Trilj, 25. lipnja 2024. godine

Temeljem članka 47. Statuta grada Trilja („Službeni glasnik grada Trilja“ br. 3/09, 01/13, 2/18, 01/21, 05/23 i 09/23) i Pravilnika oprovedbi Programa unapređenja stanovanja za 2024. godinu, a u skladu s osiguranim sredstvima u Proračunu Grada Trilja za 2024. godinu, Gradonačelnik grada Trilja dana 25. lipnja 2024. godine objavljuje;

**J A V N I N A T J E Č A J**

**za podnošenje prijava za dodjelu bespovratnih sredstava radi**

**sufinanciranja troškova rješavanja stambenog pitanja na području**

**Grada Trilja za 2024. godinu**

1. **PREDMET I CILJ JAVNOG NATJEČAJA**

Predmet ovog Javnog natječaja je prikupljanje prijava za dodjelu bespovratnih sredstava, temeljem Pravilnika oprovedbi Programa unapređenja stanovanja za 2024. godinu, a u skladu s osiguranim sredstvima u Proračunu Grada Trilja za 2024. godinu s ciljem poticanja mladih obitelji na rješavanje stambenog pitanja radi demografske obnove i povećanja broja stanovništva na području grada Trilja.

Pomoć pri sufinanciranju troškova rješavanja stambenog pitanja će se sufinancirati kroz sljedeće mjere:

* MJERA 1: Sufinanciranje troškova ishođenja akta o građenju u 2024. g.,
* MJERA 2: Sufinanciranje troškova kupnje građevinskog zemljišta u 2024. g.,
* MJERA 3: Sufinanciranje troškova kupnje stambenog objekta u 2024. g.,
* MJERA 4: Sufinanciranje troškova priključka na komunalnu infrastrukturu u 2024. g.

1. **PRIJAVITELJI NA JAVNI NATJEČAJ**

Pravo podnošenja prijave na natječaj imaju državljani/ke Republike Hrvatske koji ispunjavaju sljedeće uvjete:

-da prijavitelj/ica ima do 45 godina života na dan podnošenja prijave;

-da prijavitelj/ica grade, rekonstruiraju i kupuju zemljište na području Grada Trilj;

-da prijavitelj/ica odnosno supružnici nemaju u vlasništvu drugi stan ili drugu kuću ili imaju

jedan stan ili kuću koju prodaju radi kupnje većeg stana ili gradnje kuće za stanovanje;

-da prijavitelj/ica odnosno supružnici nemaju dugovanja prema Proračunu grada Trilja;

-da prijavitelj/ica odnosno supružnici nemaju dugovanja po osnovi javnih davanja o kojima

službenu evidenciju vodi nadležna Porezna uprava.

1. **MJERE**

***MJERA 1: Sufinanciranje troškova ishođenja akta o građenju u 2024. g.***

Bespovratna financijska sredstva u iznosu do **3.320,00 EUR** dodjeljivat će se za sufinanciranje troškova ishođenja građevinske dozvole za izgradnju novog stambenog objekta , a do **2.660,00 EUR** za rekonstrukciju, nadogradnju i/ili proširenje postojećeg stambenog objekta čiji je krajnji cilj poboljšanje uvjeta stanovanja.

|  |  |
| --- | --- |
| **Prihvatljivi troškovi sufinanciranja su:** | **Obvezna dokumentacija uz prijavu:** |
| * Geodetski projekt * Idejni projekt * Glavni projekt * Izvedbeni projekt * Komunalni doprinos * Vodni doprinos * Upravne pristojbe | 1.Ispunjen i potpisan obrazac zahtjeva za dodjelu bespovratnih sredstava (u prilogu natječaja).  2.Ispunjena i potpisana Izjava za dodjelu bespovratnih sredstava (u prilogu natječaja).  3.Preslik pravomoćne Građevinske dozvole izdane u 2024. g.  4.Preslik osobne iskaznice prijavitelja  5.Preslik tekućeg ili žiro računa  6.Preslik računa prihvatljivih troškova  7.Potvrda o dugovanju po osnovi javnih davanja izdana od Porezne uprave.  8.Dokaz da prijavitelj u svom vlasništvu nema drugu nekretninu (uvjerenje Zemljišno-knjižnog odjela) ili Izjavu ovjerenu kod javnog bilježnika da će nekretninu koju ima u vlasništvu prodati u roku od 5 god. od dana dodjele sredstava. |

Korisnik sredstava u okviru ove mjere može koristiti i poticaje za priključenje na

komunalnu infrastrukturu uz dostavu svih traženih dokumenata navedenih u

MJERI 4.

***MJERA 2: Sufinanciranje troškova kupnje građevinskog zemljišta u 2024. g.***

Bespovratna financijska sredstva u iznosu do **3.320,00 EUR** dodjeljivat će se za sufinanciranje troškove kupnje građevinskog zemljišta za izgradnju stambenog objekta za koje zemljište cijena po kvadratu mora odgovarati tržišnoj cijeni građevinskog zemljišta za to područje, sukladno Zakonu o procijeni vrijednosti nekretnina („NN“ br. 78/15).

Pri kupnji građevinskog zemljišta za stanovanje, neće se priznavat trošak kupnje na temelju kupoprodajnog ugovora sklopljena između roditelja, djece, braće i sestara.

|  |  |
| --- | --- |
| **Prihvatljivi troškovi sufinanciranja su:** | **Obvezna dokumentacija uz prijavu:** |
| * Kupoprodajni ugovor ovjeren od strane javnog bilježnika u 2024. god. | 1.Ispunjen i potpisan obrazac zahtjeva za dodjelu bespovratnih sredstava (u prilogu natječaja).  2.Ispunjena i potpisana Izjava za dodjelu bespovratnih sredstava (u prilogu natječaja).  3.Preslik osobne iskaznice prijavitelja  4.Preslik tekućeg ili žiro računa  5. Dokaz o uplaćenoj ukupnoj cijeni iz kupoprodajnog ugovora ili navod prodavatelja o istome u ovjerenom ugovoru  6.Potvrda o dugovanju po osnovi javnih davanja izdana od Porezne uprave.  7. Dokaz da prijavitelj u svom vlasništvu nema drugu nekretninu (uvjerenje Zemljišno-knjižnog odjela) ili Izjavu ovjerenu kod javnog bilježnika da će nekretninu koju ima u vlasništvu prodati u roku od 5 god. od dana dodjele sredstava  8. Vlasnički list kojim se dokazuje vlasništvo 1/1 kupljene nekretnine ili ½ za supružnike (službeni izvadak nadležnog Zemljišno-knjižnog odjela) 9. Preslik kupoprodajnog ugovora ovjerenog od strane javnog bilježnika u 2024. godini |

Korisnik sredstava u okviru ove mjere može koristiti i poticaje za priključenje na

komunalnu infrastrukturu uz dostavu svih traženih dokumenata navedenih u

MJERI 4.

***MJERA 3: Sufinanciranje troškova kupnje stambenog objekta u 2024. g****.*

Bespovratna financijska sredstva korisnik može ostvariti za kupnju stambenog objekta na temelju valjanog zaključnog kupoprodajnog ugovora u visini 50% iznosa kupoprodajne cijene (koja odgovara tržišnoj vrijednosti na tom području), odnosno maksimalno u iznosu do **3.320,00 EUR**.

Pri kupnji legalnog stambenog objekta za stanovanje, neće se priznavat trošak kupnje na temelju kupoprodajnog ugovora sklopljena između roditelja, djece, braće i sestara.

|  |  |
| --- | --- |
| **Prihvatljivi troškovi sufinanciranja su:** | **Obvezna dokumentacija uz prijavu:** |
| * Kupoprodajni ugovor ovjeren od strane javnog bilježnika u 2024. god. * Akt za gradnju (građevinska dozvola) ili Rješenje o izvedenom stanju za stambeni objekt koji je predmet kupoprodajnog ugovora. | 1.Ispunjen i potpisan obrazac zahtjeva za dodjelu bespovratnih sredstava (u prilogu natječaja).  2.Ispunjena i potpisana Izjava za dodjelu bespovratnih sredstava (u prilogu natječaja).  3.Preslik osobne iskaznice prijavitelja  4.Preslik tekućeg ili žiro računa  5. Dokaz o uplaćenoj ukupnoj cijeni iz kupoprodajnog ugovora ili navod prodavatelja o istome u ovjerenom ugovoru  6.Potvrda o dugovanju po osnovi javnih davanja izdana od Porezne uprave.  7.Dokaz da prijavitelj u svom vlasništvu nema drugu nekretninu (uvjerenje Zemljišno-knjižnog odjela) ili Izjavu ovjerenu kod javnog bilježnika da će nekretninu koju ima u vlasništvu prodati u roku od 5 god. od dana dodjele sredstava. 8. Vlasnički list kojim se dokazuje vlasništvo 1/1 kupljene nekretnine ili ½ za supružnike (službeni izvadak nadležnog Zemljišno-knjižnog odjela) 9. Preslik kupoprodajnog ugovora ovjerenog od strane javnog bilježnika u 2024. godini 10. Preslik akta za gradnju (građevinske dozvole) ili Rješenja o izvedenom stanju stambenog objekta koji je predmet kupoprodajnog ugovora. |

Korisnik sredstava u okviru ove mjere može koristiti i poticaje za priključenje na

komunalnu infrastrukturu uz dostavu svih traženih dokumenata navedenih u

MJERI 4.

***MJERA 4: Sufinanciranje troškova priključka na komunalnu infrastrukturu u 2024. g****.*

Bespovratna financijska sredstva u iznosu do **2.660,00 EUR** dodjeljivat će se za sufinanciranja troškova priključka na komunalnu infrastrukturu.

Bespovratna financijska sredstava za priključak na distribucijsku mrežu električnom energijom sufinancirat će se u iznosu do priključka snage 7,36 Kw (jednostavni priključak).

Bespovratna financijska sredstava za izvedbu vodovodnog priključka sufinancirat će se do ugovorenog iznosa s pravnim subjektom u okvirima ove mjere.

Pod priključke na komunalnu infrastrukturu podrazumijeva se izvedba priključka građevine na infrastrukturu za opskrbu električnom energijom i opskrbu pitkom vodom.

|  |  |
| --- | --- |
| **Prihvatljivi troškovi sufinanciranja su:** | **Obvezna dokumentacija uz prijavu:** |
| * Ugovor i/ili ponuda o priključenju (2024.g.) ovisno o općim uvjetima pravnog subjekta koji će izvesti priključak * Troškovi pristojbe i drugi troškovi koji se plaćaju ovlaštenom izvođaču | 1.Ispunjen i potpisan obrazac zahtjeva za dodjelu bespovratnih sredstava (u prilogu natječaja).  2.Ispunjena i potpisana Izjava o nepostojanju dvostrukog financiranja (u prilogu natječaja).  3.Preslik osobne iskaznice prijavitelja  4.Preslik tekućeg ili žiro računa  5. Dokaz o uplaćenoj cijeni iz ugovora/računa.  6.Potvrda o dugovanju po osnovi javnih davanja izdana od Porezne uprave. 7. Preslik ugovora i/ili ponuda o priključenju (2024.g.) ovisno o općim uvjetima pravnog subjekta koji će izvesti priključak |

Podnositelj zahtjeva kojem su već odobrena financijska sredstva za priključak na komunalnu

infrastrukturu iz drugih javnih izvora, ne može koristiti ovu mjeru.

Podnositelj zahtjeva koji je u prethodnim godinama koristio ovu Mjeru kroz jedan od   
 priključaka, u ovoj godini nema pravo korištenja Mjere 4.

MJERA 4 ne može se koristiti ukoliko korisnik nije koristio MJERU 1, 2 ili 3 (u   
 slučajevima adaptacije, nadogradnje bez građevinske dozvole, objekta izgrađenog   
 prije 1968. i sl.).

1. **OSTALO**

Korisniku koji ostvari pravo na jednu od mjera sredstva će biti isplaćena na temelju Rješenja o isplati bespovratnih sredstva koje u prvom stupnju donosi gradonačelnik Grada Trilja.

O žalbama na prvostupanjsko rješenje odlučuje nadležni upravni odjel Splitsko-dalmatinske županije.

Korisnici koji su u prethodnim godinama koristili sredstva iz Mjera 1, 2 ili 3, u ovoj godini nemaju pravo korištenja niti jedne od tih Mjera.

Ukoliko korisnik prekrši neki od ovih uvjeta Javnog natječaja, dužan je u što kraćem roku

Izvršiti povrat sredstava u punom iznosu na račun Grada Trilja.

1. **NAČIN I ROKOVI PODNOŠENJA PRIJAVE**

***Javni poziv je otvoren do 31.01.2025. godine ili do iskorištenja sredstava osiguranih u Proračunu Grada Trilja.***

Prijave na Javni natječaj sa kompletiranom dokumentacijom dostavljaju se na adresu:

GRAD TRILJ

POLJIČKE REPUBLIKE 15, 21240 TRILJ,

*s naznakom*

*„Prijava za dodjelu bespovratnih sredstava radi rješavanja stambenog pitanja – ne otvaraj“*

Svi obrasci i izjave potrebni za prijavu sastavni su dijelovi ovog Javnog natječaja.

Nepotpune, nejasne i prijave poslane izvan roka, neće se razmatrati.

Ovaj javni natječaj bit će objavljen na web stranicama Grada Trilja i na oglasnoj ploči Grada Trilja.

GRADONAČELNIK

Ivan Bugarin, dipl.ing.el.